Document ID: /roh_data/filtered/fineweb-2-filterrobots_roh.jsonl.gz/13656

Google vul vinavant ad investir en sia sedia a Turitg
- Mardi, 11.8.2015, 18:34
L’interpresa d’internet Google na vegn betg a far midadas a Turitg. Il pli grond center da perscrutaziun e da svilup da Google ordaifer ils Stadis Unids duai crescher vinavant.
Glindesdi notg era quai vegnì conuschent che l’interpresa d’internet Google s’organiseschia da nov e sa midia per part en ina societad da holding cun il num Alphabet.
Ins veglia investir vinavant ferm a Turitg, ha ditg in pledader da Google sin dumonda da l'agentura da novitads sda.
Actualmain occupescha Google 1’500 persunas da 75 differentas naziuns a Turitg.